Document ID: 32004D0775

ODLOČBA KOMISIJE
z dne 18. novembra 2004
o odobritvi odstopanja iz člena 3(2) Direktive Sveta 92/102/EGS o identifikaciji in registraciji živali Slovaški
(notificirano pod dokumentarno št. K(2004) 4382)
(samo besedilo v slovaščini je verodostojno)
(Besedilo velja za EGP)
(2004/775/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
o odobritvi odstopanja iz člena 3(2) Direktive Sveta 92/102/EGS z dne 27. novembra 1992 o identifikaciji in registraciji živali (1) in zlasti člena 3(2) Direktive,
ob upoštevanju naslednjega:
(1)
Člen 3(2) Direktive 92/102/EGS določa možnost, da se državam članicam dovoli, da izključijo iz seznama posestev v skladu s členom 3(1) posestva z manj kot tremi ovcami ali kozami, za katere niso zahtevane premije, ali enim prašičem, pod pogojem, da so živali namenjene za uporabo ali rabo lastnikov, in da se jih pregleda, kot zahteva Direktiva, pred vsakim prometom z njimi.
(2)
Slovaški organi so zahtevali to dodelitev do konca junija 2005 in so dali ustrezna zagotovila za veterinarske preglede.
(3)
Zato se Slovaški odobri uporabljanje odstopanja do 30. junija 2005.
(4)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Slovaški se odobri odstopanje, določeno v členu 3(2) Direktive 92/102/EGS.
Člen 2
Ta odločba se uporablja do 30. junija 2005 in je naslovljena na Slovaško republiko.
V Bruslju, 18. novembra 2004

Labels: 7
18
15
6